REPUBLIKA SRBIJA

NARODNA SKUPŠTINA

Odbor za prostorno planiranje,saobraćaj,

infrastrukturu i telekomunikacije

13 Broj: 06-2/101-22

1. septembar 2022. godine

B e o g r a d

Z A P I S N I K

PRVE SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE,

ODRŽANE 1. SEPTEMBRA 2022. GODINE

Sednica je počela u 14.00 časova.

Saglasno članu 25. stav 2. Poslovnika Narodne skupštine sednicom je, do izbora predsednika Odbora, predsedavao narodni poslanik Veroljub Matić, najstariji prisutan član Odbora.

Sednici su prisustvovali članovi Odbora: Tomislav Janković, Jasmina Karanac, Miroslav Kondić, Marina Lipovac Tanasković, Dušan Marić, Marko Mladenović, Uglješa Marković, Predrag Marsenić, Nikola Nešić, Ivana Nikolić, Tatjana Pašić i Bojan Torbica.

Sednici Odbora su prisustvovali zamenici članova Odbora: prof. dr Andreja Savić (zamenik Violete Filip) i Dejan Ignjatović (zamenik Marije Jevđić).

 Sednici nisu prisustvovali članovi Odbora: Goran Vesić i Robet Kozma, niti njihovi zamenici.

Predsedavajući je konstatovao da su ispunjeni uslovi za rad i odlučivanje saglasno članu 80. stav 1. Poslovnika Narodne skupštine, a zatim je Odbor prešao na rad prema unapred određenom

**D n e v n o m r e d u:**

 1. Izbor predsednika Odbora;

 2. Izbor zamenika predsednika Odbora.

Prva tačka dnevnog reda - **Izbor predsednika Odbora**

Odbor je na predlog narodnog poslanika Veroljuba Matića, jednoglasno (15 za), izabrao narodnog poslanika Uglješu Markovića za predsednika Odbora za prostorno planiranje, saobraćaj, infrastrukturu i telekomunikacije.

Predsednik Odbora Uglješa Marković je zahvalio na izboru.

Druga tačka dnevnog reda - **Izbor zamenika predsednika Odbora**

Odbor je na predlog predsednika Odbora Uglješe Markovića, jednoglasno (15 za), izabrao narodnog poslanika Tomislava Jankovića za zamenika predsednika Odbora za prostorno planiranje, saobraćaj, infrastrukturu i telekomunikacije.

\*

\* \*

Na sednici Odbora vođen je tonski zapis.

Sednica je zaključena u 14.11 časova.

SEKRETAR ODBORA PREDSEDNIK ODBORA

 Biljana Ilić Uglješa Marković